עניין של הרגל
ללמוד להרוג; זה עניין של תנופה; מתחיל בקטן; ואחר כך זה בא; מפטרל כל הלילה; בקסבה של שכם; היי, מה כאן שלנו; ומה שלכם; תחילה רק תרגיל; קת הולמת בדלת; ילדים המומים; משפחה מבוהלת; אחר כך - הסגר; זו כבר סכנה; המוות אורב; מאחורי כל פינה; דורך את הנשק; הזרוע רועדת; אצבע נוקשה; צמודה אל ההדק; הלב מתפרע; פועם מבוהל; הוא יודע - להבא; זה יהיה יותר קל; הם לא איש, לא אשה,; הם רק חפץ, רק צל; ללמוד להרוג; זה עניין של הרגל; ללמוד לפחד; זה עניין של תנופה; מתחילים בקטן; ואחר כך זה בא; הבשורות מלמעלה; יורדות לרחוב; אין סיכוי לחיות הלאה; הסוף כה קרוב; נבואות האימה; כקרקור העורבים; תגיפו תריסים; הסתגרו בבתים; אנחנו רק קומץ; והם כה רבים; מדינה קטנטנה; אכולת אויבים; בליבם רק שנאה; יצר רע ואפל; ללמוד לפחד; זה עניין של הרגל; ללמוד אכזריות; זה עניין של תנופה; זה מתחיל בקטן; ואחר כך זה בא; כל ילד הוא גבר; תאב נצחונות; ידיים לעורף; רגליים פסוקות; זה זמן סכנה; זה זמן חבלה; חייל תתחשל; אין סגולה לחמלה; הבן דוד כמו חיה ; כבר רגיל לראות דם; אינו חש בסבל; אינו בן אדם; מדי ב' ושפשפת; תשישות ושגרה; מטמטום עד הרוע; הדרך קצרה; רק לנו רק לנו; אדמת ישראל; ללמוד אכזריות; זה עניין של הרגל; ילד ילד תעצור; ילד ילד בוא תחזור; בוא אלי, מחמל לבי; בוא אלי, תינוק שלי; כה קודרים הם השמיים; ובחוץ כבר עלטה; חיילי הבדיל עדיין; מתחת למיטה; בא הביתה ילד; בוא הביתה; הביתה; הביתה; ללמוד לאהוב; זה עניין של רכות; בצעד זהיר; בענן עדינות; נהסס, נתמוסס; נתרכך, נתעגל; ללמוד לאהוב; זה עניין של הרגל; להיות בן אדם; זה עניין של תנופה; זה נובט כמו עובר; ואחר כך זה בא; להיות לדקה; רק עכשיו, רק היום; בצידו השני; של אותו המחסום; אך ליבנו כבר גס; והעור כה עבה; חרשים ועיוורים; בבועת ההווה; בפליאה נתבונן; במלאך הנופל; להיות בן אדם; זה עניין של הרגל; 